Főépítészi Tagozat - vezetőségi döntések 2024.10.29-
Főépítészi Tagozat vezetőségi döntések

1/2024. (10.29.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy a másodfokú Etikai-fegyelmi Bizottságúj tagjainak megválasztásával kapcsolatban a 2024. decemberi választás jelöltlistájára az alábbi főépítészeket javasolja egyben és felkéri a MÉK főtitkárát, hogy a javaslatról értesítse a jelölőbizottságot.
1. Berényi Máriát 01-0654 Pilis, Ócsa főépítészét
2. Györgyi Zoltánt 13-0054 Nagykovácsi főépítészét
3. Sipos Gábort 01-3691 Budapest XV. kerületének főépítészét

2/2024. (10.29.) sz. FT vezetőségi határozat 
A Főépítészi Tagozat vezetősége 3 igen szavazattal egyhangúlag úgy dönt, hogy munkacsoportot hoz létre a Főépítészi Etikai Kódex kidolgozására és ezen munka alapján MÉK Etikai-fegyelmi Szabályzat komplex felülvizsgálatára.
A munkacsoport tagjai: Kassai-Szoó Dominika, Marthi Zsuzsanna, Schreffel János, Váradi Balázs, Horváth Zoltán, az Etikai-Fegyelmi Bizottság tagja(i)


3/2024. (10.29.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy a főépítészi munkában közvetlenül érintett társ szervekkel történő szorosabb együttműködés érdekében az alábbi kapcsolattartókat jelöli ki és felkéri őket, hogy az együttműködés kialakításáról rendszeresen tájékoztassa a vezetőséget, valamint a MÉK elnökét és főtitkárát.
1. MÉK Terület- és Településrendezési Tagozattal kapcsolattartó: Rumi Imre, Szesztai György
2. MÉK Műemlékvédelmi Tagozattal kapcsolattartó: Csóka Balázs, Matus István
3. MÉK Táj-és Kertépítészeti Tagozattal kapcsolattartó: Horváth Zoltán, Füzes András
4. OFK-val kapcsolattartó: Kassai-Szoó Dominika, Horváth Zoltán 
5. ÉKM, országos főépítész: Rumi Imre, Schreffel János
6. [bookmark: _Hlk181046185]Közigazgatási és Területfejlesztési Minisztérium: Marthi Zsuzsanna, Csenger-Zalán Annamária
7. Vármegyei kormányhivatalok állami főépítészei: Faragóné Godó Mária, Pányi Zsuzsanna
8. Vármegyei kormányhivatalok építéshatósági főosztályai: Faragóné Godó Mária, Kassai-Szoó Dominika
9. Önkormányzati társulások, szövetségek, Falufejlesztési Társaság: Györgyi Zoltán, Marthi Zsuzsa, Füzes András, Tényi András
[bookmark: _Hlk181046038]
4/2024. (10.29.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy támogatja, hogy a Tagozat jövőbeni feladatainak meghatározásához egy olyan véleménykutatás készüljön a tagság körében, amely feltérképezi a főépítészek valós szerepét és helyzetét az önkormányzatokban, képet ad a munkamódszerükről, eredményeikről, nehézségeikről, és hogy melyek azok a területek, amelyben támogatást várnának a Kormányzattól és/vagy a Tagozattól a munkájuk során. A véleménykutatás kérdőívének kidolgozására felkéri Marthi Zsuzsannát azzal, hogy a kérdőív a vezetőség véleményezése alapján kerüljön véglegesítésre.




[bookmark: _Hlk189143299]5/2024. (10.29.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy a Tagozat javaslatot tesz a Közigazgatási és Területfejlesztési Minisztérium számára, hogy a Járási Fejlesztési Fórum munkájának megalapozásához alakítsanak ki u.n. fejlesztési kerekasztalokat a fejlesztési célok, programok és projektek meghatározásához, amely munkába vonják be a vármegyei, a városi és a települési főépítészeket is. Az önkormányzati munkában ők a felelősek törvényileg is az önkormányzatuk fejlesztéspolitikájának kidolgozásában, így szakszerű segítséget tudnak nyújtani e munka elvégzésében.
Felelős: Marthi Zsuzsa, Csenger-Zalán Annamária

6/2024. (10.29.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag egyetértett és elfogadja a tagfelvételi eljárás ismertetett rendjét.

7/2024. (12.12.) sz. FT vezetőségi határozat
A Főépítészi Tagozat vezetősége 3 igen szavazattal egyhangúan úgy dönt, hogy a főépítészi munkával összefüggő kérdőíves felmérés lebonyolítására felkéri Marthi Zsuzsanna vezetőségi tagot.

8/2024. (12.12.) sz. FT vezetőségi határozat
A Főépítészi Tagozat vezetősége 3 igen szavazattal egyhangúan úgy dönt, hogy felkéri a Tagfelvételi Bizottságot, hogy a 2025. január 1. után beérkező állami főépítészi kérelmekre a főépítészi vizsgákhoz delegáljon vizsgabizottsági tagokat. Egyúttal kéri a Tagfelvételi Bizottságot, hogy a vizsgák tematikájának fejlesztésére tegyen javaslatot.

9/2024. (12.12.) sz. FT vezetőségi határozat
A Főépítészi Tagozat vezetősége 3 igen szavazattal egyhangúan úgy dönt, hogy szükségesnek tartja az építésügy szabályozás változásairól, az új főépítészi rendszer kialakításáról, működéséről főépítészi továbbképzések, fórumok megrendezését. Országos lefedettséggel, régiókra bontva (2-3 vármegyét átfogóan) és a MÉK székházában is, több rendezvény megtartása indokolt 2025-ben. 
A Főépítészi Tagozat vezetősége felkéri az elnököt, hogy a továbbképző fórumok megszervezéséről gondoskodjon.

10/2024. (12.12.) sz. FT vezetőségi határozat
A Főépítészi Tagozat vezetősége 3 igen szavazattal egyhangúan úgy dönt, hogy kezdeményezi, hogy igény esetén a tagozat tagjai önszerveződő területi, regionális csoportokat hozzanak létre. (Például: állami főépítészek tagozati csoportja, vagy fővárosi főépítészek tagozati csoportja stb.)

11/2024. (12.12.) sz. FT vezetőségi határozat
A Főépítészi Tagozat vezetősége 3 igen szavazattal egyhangúan úgy dönt, hogy felkéri a tagozat tagjait, hogy a magyar építészetről szóló törvény végrehajtásával kapcsolatos kormányrendeletek szakmailag szükséges módosításához tegyenek konkrét javaslatokat.

12/2024. (12.12.) sz. FT vezetőségi határozat
A Főépítészi Tagozat vezetősége a 2025. évi munkatervében az alábbi feladatokat nevesíti: 
· Folyamatos részvétel a főépítészi vizsgákon a delegált vizsgabizottsági tagokon keresztül.
· Tagozati gyűlés – 2025. év tavaszán
· Főépítészi munkával összefüggő kérdőíves felmérés lebonyolítása
· Továbbképzési fórumok – területi, regionális bontásban (2-3 vármegyét átfogóan) több fórum.





2025

1/2025. (02.11.) sz. FT vezetőségi határozat
A Főépítészi Tagozat vezetősége a 2025. évi költségvetéssel kapcsolatban, egyhangú szavazással az alábbi döntést hozza:
· A Főépítészi Tagozat éves költségvetési keretét (260.000-Ft) a 2025. év tavaszán megrendezésre kerülő tagozati gyűlésre kívánja fordítani.

2/2025. (02.11.) sz. FT vezetőségi határozat
A Főépítészi Tagozat vezetősége egyhangú szavazással javasolja, hogy a MÉK költségvetésében a tagozatok számára rendelkezésre álló keret terhére történjen meg a főépítész vizsgadelegálások, főépítészi vizsgarendszer és a továbbképző fórumok esetlegesen szükséges finanszírozása.

3/2025. (05.08.) sz. FT vezetőségi határozat
A Főépítészi Tagozat vezetősége 3 igen és 1 tartózkodás szavazattal a 2025. évi tagozati gyűlésről az alábbi döntést hozza:
· A tagozati gyűlést június 16-án tartja a MÉK székházában.
· Egész napos rendezvényen 10 órától 15 óráig az alábbi napirendi pontokat tárgyalja:
1. A 2024. évi tevékenységről szóló beszámoló 
2. Ügyrend módosítása tárgyalási joggal rendelkező, de szavazati joggal nem rendelkező tagozati tagok felvételének biztosítására
3. Előadás a főépítészi egyetemi képzésről
4. Főépítész település építészetét befolyásoló munkássága nagyvárosias környezetben és kevésbé városias környezetben
A Főépítészi Tagozat vezetősége felkéri a tagozati elnököt és a főtitkárt, hogy a rendezvény megszervezéséről gondoskodjon.

4/2025. (10.09.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy a „Főépítészek szakmai etikai kódexe” c. munkaanyagra vonatkozóan október 24-i határidővel kikéri a tagozati tisztségviselők írásos véleményét. A beérkezett vélemények munkacsoporti véleményezését követően a tagozat vezetősége dönt az anyag további sorsáról.

5/2025. (12.09.) sz. FT vezetőségi határozat
A Főépítészi Tagozat vezetősége 4 igen szavazattal egyhangúlag úgy dönt, hogy az etikával foglalkozó munkacsoport kezdeményezzen egyeztetéseket a területi építész kamarák elnökségével.

6/2025. (12.09.) sz. FT vezetőségi határozat
A Főépítészi Tagozat vezetősége 3 igen szavazattal, 1 tartózkodással úgy dönt, hogy az etikai kódex a tavaszi tagozati gyűlésen ismertetésre kerül.



2026

1/2026. (01.27.) sz. FT vezetőségi határozat
A Főépítészi Tagozat vezetősége - 3 igen szavazattal egyhangúan - felkéri az Etikai Kódex előkészítését végző munkacsoportot, hogy a beérkezett javaslatok értékelésével folytassa a munkát. A munkaközi tervezetet egyeztesse a MÉK Etikai Bizottságának elnökével és véglegesített tervezetet terjessze a vezetőség elé.




2/2026. (01.27.) sz. FT vezetőségi határozat
A Főépítészi Tagozat vezetősége - 3 igen szavazattal egyhangúan - regisztrálja, Tényi András és Béres István vállalását, miszerint Dél-Magyarország térségében történő főépítészi vizsgáztatáson szívesen részt vesznek. A Főépítészi Tagozat vezetősége felkéri a MÉK főtitkárát, hogy a vizsgáztatások során a vállalásokat vegye figyelembe.

3/2026. (01.27.) sz. FT vezetőségi határozat
A Főépítészi Tagozat vezetősége - 3 igen szavazattal egyhangúan - felkéri Marthi Zsuzsannát, Iványi Gyöngyvért, Schreffel Jánost, Béres Istvánt és Rumi Imrét, hogy tegyenek javaslatot a főépítészi vizsgarendszer felülvizsgálatára egy új vizsgáztatási tematikára.

4/2026. (01.27.) sz. FT vezetőségi határozat
A Főépítészi Tagozat vezetősége - 3 igen szavazattal egyhangúan - felkéri Szesztai Györgyöt, hogy az országos főépítésszel egyeztetve készítsen egy kitekintő összefoglalást az EU más országaiban kialakult főépítészi rendszerről. 

5/2026. (01.27.) sz. FT vezetőségi határozat
A Főépítészi Tagozat vezetősége - 3 igen szavazattal egyhangúan – kifejezi szándékát, hogy a 2026. évi tagozati gyűlés időpontjaként 2026. április második felében tartja. A Főépítészi Tagozat vezetősége felkéri a MÉK főtitkárát, hogy a konkrét időpontra vonatkozóan a tárgyalóterem használhatóságára tekintettel tegyen javaslatot.

6/2026. (01.27.) sz. FT vezetőségi határozat
A Főépítészi Tagozat vezetősége – 3 igen szavazattal egyhangúan – támogatja a továbbképzési rendezvények szervezését a vidéki régiókban is. Javasolja tagozati tagjainak, hogy szervezzenek szakmai rendezvényeket saját térségükben.

7/2026. (01.27.) sz. FT vezetőségi határozat
A Főépítészi Tagozat vezetősége – 3 igen szavazattal egyhangúan – felkéri Marthi Zsuzsannát, hogy a tavalyi főépítészi munkát érintő felmérést folytassa. Erre vonatkozó kérdőívet küldje ki és dolgozza fel. Eredményéről pedig tájékoztassa a vezetőséget.

8/2026. (01.27.) sz. FT vezetőségi határozat
A Főépítészi Tagozat vezetősége – 3 igen szavazattal egyhangúan – a 2026. évi munkatervében az alábbi feladatokat nevesíti: 
1. Főépítész Etikai Kódex előkészítése 
2. Folyamatos részvétel a főépítészi vizsgákon a delegált vizsgabizottsági tagokon keresztül.
3. Főépítészi vizsgarendszer felülvizsgálata, új vizsgáztatási tematika kidolgozása.
4. Kitekintő összefoglalás készítése az EU más országaiban kialakult főépítészi rendszerekről.
5. Tagozati gyűlés – 2026. április.
6. Továbbképzési fórumok – területi, regionális bontásban (2-3 vármegyét átfogóan) több fórum.
7. Főépítészi munkával összefüggő kérdőíves felmérés lebonyolítása

9/2026. (01.27.) sz. FT vezetőségi határozat
A Főépítészi Tagozat vezetősége a 2026. évi költségvetéssel kapcsolatban, egyhangú szavazással az alábbi döntést hozza:
· A Főépítészi Tagozat éves költségvetési keretét a 2026. év tavaszán megrendezésre kerülő tagozati gyűlésre kívánja fordítani.
· A munkatervben szereplő egyéb célok megvalósítására a tagozat pályázatot nyújt be.



10/2026. (05.12.) sz. FT vezetőségi határozat
A vezetőség 4 igen szavazattal az alábbi döntést hozza:
1) A Főépítészi Tagozat vezetősége (továbbiakban: vezetőség) megállapítja, hogy a kiemelt beruházások gyakorlata az elmúlt időszakban több szakmai, települési és intézményi konfliktust eredményezett, amelyekkel kapcsolatban önkormányzatok, főépítészek és szakmai szereplők fogalmaztak meg kritikát.
2) A vezetőség ugyanakkor rögzíti, hogy a kiemelt beruházások jelentős része országos, nemzetgazdasági, lakhatási vagy fejlesztéspolitikai célokhoz kapcsolódik, amelyek esetében a Kormányzat részéről gyors és koncentrált beavatkozási igény jelenhet meg a jövőben is.
3) A vezetőség álláspontja szerint a konfliktusok jelentős része abból is fakad, hogy az országos, térségi és települési fejlesztési-tervezési rendszerben nem alakult ki kellően összehangolt fejlesztéspolitikai, tervezési, intézményi és kommunikációs eszközrendszer.
4) A vezetőség rögzíti, hogy a Főépítészi Tagozat nem rendelkezik olyan intézményi és szakértői háttérrel, amely lehetővé tenné az egyes beruházások teljes körű projektszintű értékelését, és amely egyébként is túlmutatna a Kamara szakmapolitikai felhatalmazásán.
5) A vezetőség rögzíti, hogy a Tagozat feladata nem az egyes beruházások projektszintű minősítése, hanem olyan szakmapolitikai ajánlások elkészítése, amelyek hozzájárulhatnak:
a) az országos, térségi és települési tervhierarchia összehangolásához,
b) a fejlesztéspolitikai és településfejlesztési koordináció erősítéséhez,
c) valamint a tervezési és intézményi együttműködés korszerűsítéséhez.
6) A vezetőség a fenti célok megvalósítására munkabizottságot hoz létre, amelynek tagjai közé felkéri Erő Zoltánt, Sipos Gábort, Schreffel Jánost, Földi Zoltánt, Rumi Imrét, Marthi Zsuzsát, Massányi Katalint, Kovács Zsófiát.
7) A vezetőség felkéri a tagozat elnökét, hogy a következő ülésre, készítsen elő javaslatot a munkabizottság működési rendjére, módszertanára és ütemtervére.
8) A vezetőség rögzíti, hogy az előkészítő munka:
a) nem projektminősítő,
b) nem hatósági,
c) és nem fejlesztéspolitikai értékelő tevékenység.
9) Az előkészítő munkáról a vezetőség részére folyamatos tájékoztatást kell biztosítani az előzetese

11/2026. (05.12.) sz. FT vezetőségi határozat
A vezetőség 4 igen szavazattal az alábbi döntést hozza:
1) A Főépítészi Tagozat vezetősége felkéri a tagozat elnökét, hogy kezdeményezzen egyeztetést a Magyar Építész Kamara elnökségével a kamarai szakmapolitikai szerepvállalás és szakmai állásfoglalások tartalmi, eljárási, legitimációs és döntési kereteinek tisztázása érdekében.
2) Az egyeztetés térjen ki különösen:
a) a tagozati és országos kamarai állásfoglalások hatáskörére,
b) a szakmai állásfoglalások jóváhagyási rendjére,
c) valamint az egyedi szakmagyakorlási és főépítészi ügyekben történő kamarai megszólalások lehetőségeire.
3) A vezetőség felkéri a tagozat elnökét, hogy az egyeztetés eredményéről tájékoztassa a vezetőséget, és szükség esetén készítsen elő javaslatot a további eljárási rendre.


12/2026. (05.12.) sz. FT vezetőségi határozat
A Főépítészi Tagozat vezetősége – a tagozati gyűlésen elhangzottak alapján – 4 igen szavazattal egyhangúlag az alábbi döntést hozza:
a)     az új településtervek készítésére, a régiek alkalmazására vonatkozó határidő meghosszabbítását kezdeményezi a jogalkotónál.
b)     az új településtervek készítésére, a régiek alkalmazására vonatkozó határidő megtartása mellett az új helyi építési szabályzatok egyszerűsített dokumentáció alapján történő megújításának lehetőségét (TÉKA-nak való megfeleltetését) kezdeményezi a jogalkotónál. A javaslat pontos megfogalmazására az alábbi személyeket kéri fel: Faragóné Godó Mária, Györgyi Zoltán.

14/2026. (10.08.) sz. FT vezetőségi határozat
A Főépítészi Tagozat vezetősége 3 igen szavazattal egyhangúlag úgy dönt, hogy az ülésen felvetett javaslatokat koncepcionális szinten elfogadja, az ügyrend módosítás során ezt figyelembe veszi.

15/2026. (10.08.) sz. FT vezetőségi határozat
A Főépítészi Tagozat vezetősége 4 igen szavazattal egyhangúan úgy dönt, a MUT elnökének kezdeményezésére felveszi a szakmai kapcsolatot a MUT-tal. Felkéri a tagozat elnökét, hogy a szakmai együttműködés kereteit a MUT és MÉK elnökével együtt tisztázza és terjessze a vezetőség elé.

16/2026. (10.08.) sz. FT vezetőségi határozat
A Főépítészi Tagozat vezetősége 3 igen szavazattal, 1 tartózkodás mellett Marthi Zsuzsa tájékoztatóját a MÉK Főépítészi munkacsoportjáról köszönettel hallgatta meg.
4

